el el el el el el el el el el el el el el el el el el el el el el el el el el el el el el el el el el el el el el el el el el el el el en el ca el oc el de el zh el fr el fr el el el el el el el el el el el el el el el el el
Η λειτουργία δημιουργίας σχολίων ή προτάσεων για διόρθωση λημμάτων επιτρέπει σε οποιονδήποτε να προχωρήσει σε αυτές τις ενέργειες, άμεσα από το υποσέλιδο κάθε λήμματος, μέσα από ένα εμφανές πλαίσιο που καλεί τον αναγνώστη να αναφέρει σφάλματα ή να προτείνει διορθώσεις. Πατώντας το σχετικό κουμπί, παρουσιάζεται στον αναγνώστη ένα παράθυρο που του δίνει οδηγίες και του προτείνει -αν μπορεί- να βελτιώσει ο ίδιος το λήμμα αντί να υποβάλλει την πρόταση βελτίωσης. Προτάθηκε και ενεργοποιήθηκε στις 22 Ιουλίου 2014.[1][2]
Σκοπός της λειτουργίας είναι αφενός να έχουμε χρήσιμη ανατροφοδότηση για λήμματα και αφετέρου να προωθήσουμε και την εμπλοκή των αναγνωστών ως πιθανούς συντάκτες.
Ένα από τα δεδομένα μας είναι ότι οι απλοί επισκέπτες - ο περισσότερος κόσμος δηλαδή - δεν βλέπει κάποιο εμφανή τρόπο να σχολιάσει κάτι που του άρεσε ή κυρίως δεν του άρεσε σε ένα λήμμα. Η ύπαρξη μιας σελίδας συζήτησης είναι "κρυμμένη" πίσω από μια απλή ετικέτα με την ένδειξη "συζήτηση" - όχι ιδιαίτερα κατανοητή για τον σκοπό της.
Ακόμη και αν κάποιος ανακαλύψει την λεγόμενη σελίδα συζήτησης μπορεί να μην κατανοήσει τι ακριβώς είναι και, επιπλέον, τον τρόπο με τον οποίο μπορεί να αναρτήσει κάτι. Η ύπαρξη μιας καρτέλας "επεξεργασία" δεν κάνει αυτονόητο το τι πρέπει να κάνει.
Από τα παραπάνω έχουμε υπόψη:
Το AFT απέτυχε μεταξύ άλλων επειδή ήταν τεχνικά πολύπλοκο, απαιτούσε συντήρηση και έλεγχο, και προκαλούσε επιπλέον φόρτο εργασίας στους τακτικούς χρήστες.
Το πολωνικό σύστημα είναι απλούστερο τεχνικά αλλά το ίδιο συγκεντρωτικό με το AFT, δημιουργώντας άλλη μια σελίδα με μακρύ χρόνο ενασχόλησης με το κάθε θέμα, και επιπλέον ο έλεγχός της μπορεί να γίνεται από χρήστες που δεν έχουν γνώση/σχέση με όλα τα λήμματα - άρα δύσκολο να ανταποκριθούν.
Εφόσον κάτι αφορά ένα λήμμα αυτό θα πρέπει να διεξάγεται όσο κοντύτερα γίνεται σε αυτό (βλέπε σελίδες συζήτησης). Και αν θέλουμε οι αναγνώστες να γνωρίσουν κάτι περισσότερο από την Βικιπαίδεια, πέρα από το να αναφέρουν το σφάλμα, τότε πάλι είναι καλό να τους γνωρίσουμε και με τις σελίδες συζήτησης.
Συνεπώς, μια πολύ καλή προσέγγιση ήταν η τοποθέτηση ενός πλαισίου στο κάτω μέρος κάθε λήμματος (όπως και με το AFT) το οποίο καλεί για σχολιασμό - υπενθυμίζοντας ότι μπορεί ο ίδιος να κάνει διόρθωση. Με το κλικ, στον αναγνώστη παρουσιάζεται ένα παράθυρο που του εξηγεί μερικά πράγματα και για άλλη μια φορά τον καλεί να το διορθώσει ο ίδιος. Αν δεν θέλει, έχει μια απλή φόρμα για να γράψει αυτό που θέλει. Η αποθήκευση γίνεται όχι σε κεντρική σελίδα αλλά στην σελίδα συζήτησης του λήμματος.
μπορεί να μετατρέψει αναγνώστες σε συντάκτες
ο τρόπος να εκφραστεί κάποιος που διαβάζει ένα λήμμα δεν είναι κρυμμένος πίσω από μια καρτέλα με όνομα που δεν υποδεικνύει με σαφήνεια τον σκοπό της.
το πλαίσιο σχολιασμού είναι εμφανές (όχι μια καρτέλα ή μέρος του μενού) και επιπλέον είναι στο σημείο που υπάρχει στους περισσότερους ιστότοπους: κάτω από το κείμενο.
το μήνυμα δεν θα μπει σε μια ουρά ελέγχου από πιθανώς ορεξάτους patrollers αλλά όχι κατάλληλους για το θέμα χρήστες.
θα το δουν άμεσα όσοι έχουν το συγκεκριμένο λήμμα στη λίστα παρακολούθησης - δηλαδή όσοι ασχολούνται με το συγκεκριμένο θέμα/λήμμα.
θα είναι προσβάσιμο και μετά από πολύ καιρό - από όσους ασχοληθούν μελλοντικά με το λήμμα.
Η λειτουργία το βασίζεται εξολοκλήρου σε ένα πρόσθετο (gadget) που είναι ενεργοποιημένο ως προεπιλογή για όλους τους χρήστες (συμπεριλαμβανομένων των ανώνυμων) (MediaWiki:Gadget-wikibugs.js + MediaWiki:Gadget-wikibugs.css). Αν κάποιος χρήστης το απενεργοποιήσει από τις προτιμήσεις του, δεν του εμφανίζεται το σχετικό πλαίσιο στο κάτω μέρος των λημμάτων. Ο κώδικας βασίζεται στο αντίστοιχο πολωνικό gadget με προσαρμογές για το που θα αποθηκεύεται το σχόλιο (συνδεδεμένη σελίδα συζήτησης αντί κεντρικής σελίδας). Υπάρχει δυνατότητα εξαίρεσης σελίδων όπου θα εμφανίζεται το πλαίσιο σχολιασμού αν σε εκείνες υπάρχει τάση για μεγάλο όγκο μη εποικοδομητικών σχολίων.